Ivy Kellerman Reed

Ivy Kellerman Reed (Oskosh, 1877ko uztailaren 8a – La Jolla, 1968ko otsailaren 7a) estatubatuar esperantozko idazle eta itzultzailea izan zen. Hizkuntzalari trebea zen, latina, antzinako greziera, sanskritoa, persiera eta sei hizkuntza moderno aztertzeagatik lau titulu akademiko lortu zituena.

 Bizitza 
William A. Kellerman eta Stella V. Denniss Kellermanen alaba, Ivy Kellerman Oskoshen (Wisconsin) jaio zen. Ohio Estatuko Unibertsitatean graduatu zen, eta bertan Delta Delta Delta elkarteko kidea zen. Cornell Unibertsitatean masterra eta doktoretza egin zituen, eta Chicagoko Unibertsitatean magna cum laude titulua lortu zuen. Zuzenbideko lizentziatura ere burutu zuen Washington College of Lawen.

Esperanto hizkuntzaren bi gramatika idatzi zituen. A Complete Grammar of Esperanto: The International Language, 1910ean argitaratua, unibertsitateko ikasleei (batez ere beste hizkuntzak ikasten jarraitu nahi dutenei) zuzendutako esperantoaren gramatikaren azterketa bat da. A Practical Grammar of the International Language, 1915ean argitaratua eta hainbat edizio izan zituena, publiko orokorrari zuzenduta dago.

American Esperantist aldizkariaren editore gisa aritu zen, eta Delta Delta Delta elkarteko diruzain nagusia izan zen 1900etik 1902ra. Gutxienez bi sufragio desfiletan parte hartu zuen Washingtonen, 1913an.

Ivy Kellerman Edwin C. Reedekin ezkondu zen 1909an. 1968an hil zen La Jollan, Kalifornian, 90 urte zituela.

 Lanak 

 Norberaren lanak 

 A Complete Grammar of Esperanto: The International Language (1910)
 A Practical Grammar of the International Language (1915)

 Itzulpenak 

 William Shakespeare. Kiel Plaĉas al Vi (1910)
 John Ruskin. La reĝo de la ora rivero (1911)
 A. A. Milne. Winnie-la-Pu (1972, hil ostekoa)

 Erreferentziak 

 Kanpo estekak 

Kategoria:Wisconsindarrak
Kategoria:Ameriketako Estatu Batuetako idazleak
Kategoria:Ameriketako Estatu Batuetako esperantozaleak
Kategoria:Esperantozko idazleak
Kategoria:XX. mendeko emakume idazleak
Kategoria:Ameriketako Estatu Batuetako hizkuntzalariak
Kategoria:Emakume hizkuntzalariak
Kategoria:Ameriketako Estatu Batuetako itzultzaileak
Kategoria:Emakume itzultzaileak